Ο **Νόβακ Τζόκοβιτς** (αγγλ: Novak Djokovic, σερβικά: Новак Ђоковић/*Novak Đoković*, 22 Μαΐου 1987) είναι Σέρβος αντισφαιριστής, νο1 της Παγκόσμιας Κατάταξης. Κατέχει 24 τίτλους Grand Slam, τους περισσότερους από κάθε άλλο τενίστα στην ιστορία.

Έχει βρεθεί συνολικά στην κορυφή της παγκόσμιας κατάταξης για 407 εβδομάδες, κάτι που αποτελεί ρεκόρ, όπως και το ότι συνολικά 8 ημερολογιακά έτη έχει τερματίσει στην πρώτη θέση της παγκόσμιας κατάταξης. Άλλα ρεκόρ του είναι η κατάκτηση όλων των Grand Slam τουλάχιστον από 3 φορές, οι συμμετοχές του σε 36 τελικούς Grand Slam, οι κατακτήσεις 10 Αυστραλιανών Όπεν, οι κατακτήσεις 40 τουρνουά της σειράς ATP Masters 1000 και οι κατακτήσεις 7 τίτλων ATP Finals. Είναι επίσης, ο μοναδικός παίκτης που έχει καταφέρει να κερδίσει και τους εννέα τίτλους της σειράς ATP Masters 1000, που μάλιστα τους έχει κερδίσει από δύο φορές.

Συνολικά κατέχει 98 τίτλους στα μονά (3ος στην ιστορία πίσω από τον Κόνορς και τον Φέντερερ) και έναν στα διπλά.

Ο Σέρβος τενίστας έφτασε στο νούμερο 1 για πρώτη φορά όταν, έπειτα από ένα εκπληκτικό σερί 42 νικών το 2011, κατέκτησε τον πρώτο του τίτλο στο Γουίμπλεντον. Το 2008 είχε κατακτήσει το πρώτο Γκραντ Σλαμ της καριέρας του, το Αυστραλιανό Όπεν και έγινε ο πρώτος Σέρβος που κατάφερε κάτι τέτοιο. Την επιτυχία αυτή επανέλαβε το 2011, το 2012, το 2013, το 2015 το 2016 το 2019, το 2020, το 2021 και το 2023, χτίζοντας ένα ρεκόρ 10 κατακτήσεων. Σε τρεις τελικούς του Γουίμπλεντον, το 2014, το 2015 και το 2019 νίκησε τον Ρότζερ Φέντερερ. Κέρδισε το χάλκινο μετάλλιο για τη χώρα του στους Ολυμπιακούς Αγώνες του Πεκίνου το 2008 και το Ντέιβις Καπ για λογαριασμό της Σερβίας το 2010. 

Συμπεριελήφθη στη λίστα που εξέδωσε το περιοδικό *Time* για τα *«*Πρόσωπα με τη μεγαλύτερη επιρροή παγκοσμίως» για το έτος 2012.

Θεωρείται δίχως άλλο ως ένας από τους σπουδαιότερους τενίστες όλων των εποχών, μαζί με τους Ραφαέλ Ναδάλ και Ρότζερ Φέντερερ ενώ ειδικοί του αθλήματος τον θεωρούν ως τον καλύτερο όλων των εποχών. 

Συχνά αποκαλείται με το παρατσούκλι «Νόλε».

### 2007

Ο Τζόκοβιτς κερδίζει στους ημιτελικούς του Αμερικανικού Όπεν το 2007
Το 2007 ήταν φιναλίστ στο Αμερικανικό Όπεν, ενώ έπαιξε σε τρεις τελικούς της σειράς Μάστερς κερδίζοντας στο Μαϊάμι και στον Καναδά. Έφτασε μέχρι τους ημιτελικούς του Γαλλικού Όπεν το 2007, όπως και του Γουίμπλεντον. Τον Ιούλιο του 2007 πλασαρίστηκε στην 3η θέση στη διεθνή κατάταξη.

### 2008

Γραμματόσημο της Σερβίας με τον Τζόκοβιτς (2008)
Στο Αυστραλιανό Όπεν του 2008 κέρδισε στον ημιτελικό τον μεγάλο Ρότζερ Φέντερερ και τον άφησε εκτός τελικού. Ο Τζόκοβιτς κέρδισε σε 4 σετ τον Γάλλο Τζο-Γουίλφριντ Τσονγκά στις 27 Ιανουαρίου του 2008 και κατέκτησε το πρώτο Γκραν Σλαμ στην καριέρα του.Τον Μάιο έφτασε στα ημιτελικά του Γαλλικού Όπεν για δεύτερη συνεχόμενη χρονιά. Τον Αύγουστο του ίδιου χρόνου, στους Ολυμπιακούς Αγώνες του Πεκίνου, στέφθηκε χάλκινος ολυμπιονίκης στο Απλό Ανδρών, αφού κέρδισε στον μικρό τελικό τον Αμερικανό Τζέιμς Μπλέικ. Στον ημιτελικό που είχε προηγηθεί, στις 15.08.2008, έχασε από τον Ραφαέλ Ναδάλ (χρυσό ολυμπιονίκη εκείνης της χρονιάς), αλλά πέτυχε το σερβίς με τη μεγαλύτερη ταχύτητα στην ιστορία του τένις (250 χλμ/ώρα). Επίσης την ίδια χρονιά κατάφερε να φτάσει σε τρεις τελικούς της σειράς Μάστερς κερδίζοντας στη Ρώμη και στο Ίντιαν Γουέλς.

### 2009

Το 2009 ο Σέρβος τενίστας έφτασε σε πέντε τελικούς της σειράς Μάστερς κερδίζοντας στο Παρίσι τον Γάλλο Γκαέλ Μονφίς και χάνοντας σε Ρώμη και Μόντε Κάρλο από τον Ραφαέλ Ναδάλ, στο Σινσινάτι από τον Ρότζερ Φέντερερ και στο Μαϊάμι απο τον Άντι Μάρεϊ.

### 2010

Τον Φεβρουάριο του 2010 για πρώτη φορά στην καριέρα του κατάφερε να πλασαριστεί στην 2η θέση της παγκόσμιας κατάταξης αφήνοντας πίσω του τον Ράφαελ Ναδάλ. Τον Ιούλιο του ίδιου έτους έφτασε ως τα ημιτελικά του Γουίμπλεντον για τρίτη φορά στην καριέρα του ενώ στο αμερικανικό Γκραν Σλαμ κατάφερε να αποκλείσει τον Ρότζερ Φέντερερ στα ημιτελικά και να φτάσει στον τρίτο τελικό γκραν σλαμ της καριέρας του όπου ηττήθηκε από τον Ναδάλ.

### 2011

Το 2011 ξεκίνησε ιδανικά για τον Νόλε. Ο Τζόκερ πήρε τον δεύτερό του τίτλο στην Μελβούρνη, στο Αυστραλιανό Όπεν νικώντας τον Βρετανό Άντι Μάρεϊ με 2-0 αφού στον ημιτελικό γύρο απέκλεισε τον Ρότζερ Φέντερερ. Στη συνέχεια κατάφερε να κερδίσει τον τίτλο στο Ντουμπάι για τρίτη φορά στην καριέρα του επικρατώντας πάλι του Φέντερερ στον τελικό. Διανύοντας εξαιρετική πορεία ο Τζόκοβιτς κατέκτησε και τα δύο πρώτα τουρνουά Μαστερς της σεζόν σε Ίντιαν Γουέλς και Μαϊάμι νικώντας τον Ράφαελ Ναδάλ στον τελικό με 2-1 σετ. Όντας σε δαιμονιώδη φόρμα ο τενίστας από το Βελιγράδι που έχει καταπλήξει το παγκόσμιο αθλητικό κοινό κατάφερε να πάρει δύο ακόμη τίτλους. Ο πρώτος στην πατρίδα του, στο τουρνουά του Βελιγραδίου όπου επικράτησε του Ισπανού Φελιθιάνο Λόπεθ στον τελικό και ο δεύτερος στην Μαδρίτη στο τοπικό τουρνουά Μάστερς νικώντας πάλι στον τελικό τον Ράφα Ναδαλ. Στο τουρνουά Μάστερς της Ρώμης που ακολούθησε ο Νόλε δεν έχασε παιχνίδι. Ο Τζόκοβιτς πήρε τον τίτλο και στην αιώνια πόλη επικρατώντας για τέταρτη φορά επί του Ναδάλ σε τουρνουά Μάστερς το 2011. Ο Σέρβος τενίστας παρέμενε αήττητος το 2011 με ένα καταπληκτικό σερί 42 νικών μέχρι να χάσει στα ημιτελικά του Γαλλικού Όπεν από τον Φέντερερ. Έπειτα ο Τζόκοβιτς κατέκτησε το Γουίμπλεντον για πρώτη φορά στην καριέρα του νικώντας τον Ναδάλ στον τελικό και φτάνοντας ταυτόχρονα στην πρώτη θέση της παγκόσμιας κατάταξης.Το επόμενο τουρνουά για τον Σέρβο ήταν το Μάστερς του Καναδά στο Μόντρεαλ. Και εκεί ο Τζόκοβιτς έπαιξε αποφασισμένα από την αρχή της εβδομάδας χωρίς να αφήσει περιθώριο αντίδρασης στους αντιπάλους του. Έτσι κέρδισε το τουρνουά νικώντας με 2-1 σετ στον τελικό τον Αμερικανό Μάρντι Φις και έγραψε ιστορία καθώς έγινε ο πρώτος τενίστας που καταφέρνει να κερδίσει 5 τουρνουά Μάστερς την ίδια σεζόν. Στην συνέχεια ο Νόλε πήγε στο Οχάιο των Ηνωμένων Πολιτειών διεκδικώντας τον ενδέκατο συνολικά τίτλο Μάστερς στην καριέρα του. Έπειτα από δύο αποτυχημένες προσπάθειες να κερδίσει στο Σινσινάτι χάνοντας σε τελικούς από τον Μάρεϊ το 2007 και από τον Φέντερερ το 2009, ο Τζόκερ δεν τα κατάφερε και πάλι. Βρέθηκε στον τελικό ξανά με τον Σκωτσέζο όπου στα τέλη του πρώτου σετ ένιωσε ενοχλήσεις στον δεξιό του ώμο. Τελικά στο δεύτερο σετ ενώ ο Μάρεϊ προηγούνταν με 6-4 3-0 ο Σέρβος παραιτήθηκε από το παιχνίδι καθώς οι ενοχλήσεις στον ώμο του δεν του επέτρεπαν να συνεχίσει το παιχνίδι. Με αυτόν τον τρόπο ο Τζοκοβιτς γνώρισε την δεύτερή του ήττα στο έτος και μείωσε το σερί του στο 57-2. Στη συνέχεια, ο Σέρβος κατέκτησε τον 4ο Γκραν Σλαμ τίτλο της καριέρας του, το Αμερικανικό Όπεν 2011, ως το νούμερο ένα του ταμπλό. Ο Τζόκοβιτς τελείωσε τη χρονιά με 10 τίτλους και σαν νούμερο 1 του κόσμου για πρώτη φορά στην καριέρα του.

### 2012

Το 2012 ξεκίνησε πολύ καλά για τον Νόβακ Τζόκοβιτς αφού κατάφερε να υπερασπιστεί τον τίτλο του στο Αυστραλιανό Όπεν, νικώντας τον Ραφαέλ Ναδάλ στον τελικό μετά από 5 ώρες και 53 λεπτά αγώνα. Ο τελικός αυτός είναι και ο μεγαλύτερος σε διάρκεια τελικός Γκραν Σλαμ στην ιστορία του αθλήματος. Στη συνέχεια, ο Τζόκοβιτς κέρδισε τον τίτλο στο Μαϊάμι με νίκη επί του Άντι Μάρεϊ. Ο Τζόκοβιτς ωστόσο δεν μπόρεσε να κατακτήσει τον τίτλο στο Ρολάν Γκαρός, αφού ηττήθηκε στον τελικό από τον Ναδάλ. Ο Σέρβος πρωταθλητής έχασε και την πρώτη θέση στην παγκόσμια κατάταξη καθώς έχασε από τον Ρότζερ Φέντερερ στον ημιτελικό του Γουίμπλεντον. Ως νούμερο 2 του κόσμου, συμμετείχε στους Ολυμπιακούς Αγώνες του Λονδίνου, εκπροσωπώντας τη Σερβία. Έμεινε στην 4η θέση του κόσμου, χάνοντας το χάλκινο μετάλλιο από τον Αργεντίνο τενίστα Χουάν Μάρτιν Ντελ Πότρο. 

Η αγωνιστική περίοδος του 2012 ολοκληρώθηκε με τη νίκη του Τζόκοβιτς στους τελικούς του ATP World Tour, τον Νοέμβριο του 2012. Ο Σέρβος επικράτησε του Φέντερερ με 7-6, 7-5 και κατέκτησε τον 6ο του τίτλο για το 2012.

### 2013

Το 2013 κατέκτησε το μονό του Αυστραλιανού Όπεν και το 2014 του Γουίμπλεντον. Την 1η Φεβρουαρίου 2015 κατέκτησε το απλό των ανδρών στο Αυστραλιανό Όπεν και έγινε ο μοναδικός τενίστας της εποχής του Όπεν που κατέκτησε 5ο τίτλο. Ήταν το 8ο συνολικά Grand Slam της σταδιοδρομίας του. Την ίδια χρονιά κατέκτησε το Γουίμπλεντον και το απλό του Αμερικανικού Όπεν.

### 2016

Το 2016 ξεκίνησε νικηφόρα για τον Τζόκοβιτς, ο οποίος κατέκτησε το 6ο του Αυστραλιανό Όπεν και τον Ιούνιο το Ρολάν Γκαρός.

Ο Τζόκοβιτς, κατακτώντας το Ρολάν Γκαρός, πέτυχε να κατακτήσει διαδοχικά και τα τέσσερα μεγάλα τουρνουά (Γουίμπλεντον, Αμερικανικό Όπεν , Αυστραλιανό Όπεν, και Ρολάν Γκαρός) ενώ είναι ένας από τους οκτώ παίκτες που έχουν στη συλλογή τους και τα τέσσερα Grand Slam. Είναι ο μοναδικός παίκτης στην Εποχή των Όπεν, που πέτυχε το μη ημερολογιακό Calendar Slam (2015-2016), έχοντας στην κατοχή του και τους τέσσερις τίτλους στα majors και μόλις ο τρίτος τενίστας (μαζί με τους Λέιβερ και Φέντερερ) που έχει παίξει σε μια σεζόν και τους τέσσερις τελικούς του Grand Slam (2015, 2021,2023).

### 2020

Τον Φεβρουάριο του 2020 ο Τζόκοβιτς κατέκτησε ξανά το απλό στο Αυστραλιανό Όπεν και ανέβηκε ξανά στην κορυφή της παγκόσμιας κατάταξης στις 3 Φεβρουαρίου. Στον τελικό επικράτησε του Αυστριακού Ντομινίκ Τιμ με 5 σετ (6-4, 4-6, 2-6, 6-3 και 6-4) στην όγδοη νίκη του στο Αυστραλιανό Όπεν. Έγινε έτσι ο πρώτος πάικτης της εποχής του Όπεν που κέρδισε τίτλους Γκραν Σλαμ σε τρεις διαφορετικές δεκαετίες. Για την 17η του νίκη σε Γκραν Σλαμ έλαβε ως χρηματικό βραβείο το ποσό των 2,5 εκατ. ευρώ.

### 2021

Τον Ιούνιο του 2021 κέρδισε το Ρολάν Γκαρός για 2η φορά στην καριέρα του απέναντι στον Έλληνα τενίστα Στέφανο Τσιτσιπά (6-7(6-8), 2-6, 6-3, 6-2, 6-4) , εκθρονίζοντας τον "βασιλιά του χώματος" Ραφαέλ Ναδάλ μετά από 5 χρόνια, έχοντας κερδίσει τον μεταξύ τους ημιτελικό. 

Έναν μήνα μετά, στις 11 Ιουλίου 2021 κατέκτησε τον τίτλο του Γουίμπλεντον απέναντι στον Ιταλό τενίστα Ματέο Μπερετίνι (6-7(4-7), 6-4 , 6-4, 6-3) , φτάνοντας συνολικά τους 20 τίτλους Γκραν Σλαμ, ισοφαρίζοντας τους Ρότζερ Φέντερερ και Ραφαέλ Ναδάλ στην 1η θέση με τις περισσότερες κατακτήσεις.

### 2022

Έναν χρόνο μετά, το 2022, κέρδισε στον τελικό τον Νικ Κύργιο και κατέκτησε τον 7ο του τίτλο στο απλό του Γουίμπλεντον.

### 2023

Tον Ιανουάριο του 2023 κατέκτησε τον 10ο τίτλο του στο Αυστραλιανό Όπεν κερδίζοντας στον τελικό τον Στέφανο Τσιτσιπά με 3-0 σετ. Στη συνέχεια με την κατάκτηση και του Ρολάν Γκαρός αλλά και του αμερικανικού όπεν, έφτασε τα 24 Γκραν Σλαμ και ξεπέρασε τον Ραφαέλ Ναδάλ στη σχετική λίστα.

Προσωπική ζωή
-------------

Γεννήθηκε στο Βελιγράδι στις 22 Μαΐου 1987 στην τότε Γιουγκοσλαβία. 

Ξεκίνησε να παίζει τένις σε ηλικία 4 ετών. Το καλοκαίρι του 1993, πριν πάει στο δημοτικό, ο εξάχρονος τότε Νόβακ πήγε στις παιδικές κατασκηνώσεις της ομάδας Teniski Klub Partizan. Εκεί, στην ορεινή τοποθεσία Κοπαόνικ, ο μικρός Νόβακ διακρίθηκε για τις επιδόσεις του, και έτυχε μία μέρα να τον παρατηρήσει η παλιά Σέρβα πρωταθλήτρια του τένις Γέλενα Γκέντσιτς, η οποία και δήλωσε: *"*Αυτός ο μικρός είναι το μεγαλύτερο ταλέντο που έχω δει από τότε που είδα πρώτη φορά τη Μόνικα Σέλες!" Με ενέργειες της ίδιας της Γκέντσιτς, που μεσολάβησε, ο μικρός Νόβακ έτυχε της δέουσας προσοχής, στα 12 του γράφτηκε στην Ακαδημία του Πίλιτς και μετέπειτα σε επαγγελματική ομάδα τένις στο Μόναχο, όπου εκεί ανέπτυξε και ξεδίπλωσε το φυσικό ταλέντο του.

Γνώρισε την γυναίκα του, τότε Γελένα Ρίστιτς (σήμερα Γελένα Τζόκοβιτς) στο λύκειο, αρραβωνιάστηκαν τον Σεπτέμβριο του 2013, παντρεύτηκαν στις 10 Ιουλίου 2014 στο Σβέτι Στέφαν του Μαυροβουνίου, ενώ διατηρούσαν σχέση από το 2005. Έχουν μαζί δύο παιδιά, τον Στέφαν (γεννημένος στις 21 Οκτωβρίου 2014) και την Τάρα (γεννημένη στις 2 Σεπτεμβρίου 2017).

Μιλά πέντε γλώσσες, σερβικά, γερμανικά, γαλλικά, ιταλικά και αγγλικά. Οι γονείς του διατηρούν τρία εστιατόρια, το ένα από τα οποία ονομάζεται "Νόβακ". Ο ίδιος κατοικεί στο Μόντε Κάρλο. Είναι φίλος των συμπαικτών του, μεταξύ αυτών είναι ο Ραφαέλ Ναδάλ, ο Ρότζερ Φέντερερ, η Μαρία Σαράποβα και ο Άντι Ρόντικ.

Η απέλασή του από την Αυστραλία το 2022
---------------------------------------

Τον Ιανουάριο του 2022, προσπάθησε να μπει στην Αυστραλία για να αγωνιστεί διεκδικώντας το τέταρτο συνεχόμενο Αυστραλιανό Όπεν, χωρίς να είναι εμβολιασμένος κατά του SARS-CoV-2. Εάν και ίσχυαν αυστηρά μέτρα για την είσοδο στη χώρα είχε λάβει εξαίρεση από τους οργανωτές και το Τμήμα Υγείας της κυβέρνησης της Βικτώρια, παρά την αρνητική εισήγηση του Αυστραλιανού Υπουργείου Υγείας. Η είσοδός του στη χώρα δεν έγινε δεκτή και, παρότι αρχικά δικαιώθηκε στην έφεσή του για παραμονή στη χώρα, ο υπουργός Μετανάστευσης άσκησε το δικαίωμά του και ενέκρινε την απέλασή του. Ο πρωθυπουργός της Αυστραλίας είχε δηλώσει ότι αν δεν είχε ο αθλητής ικανή τεκμηρίωση για την εξαίρεσή του θα «έπαιρνε το επόμενο αεροπλάνο για το σπίτι του».

Τίτλοι και τελικοί καριέρας
---------------------------

### Τελικοί Γκραν Σλαμ (36)

#### Νίκες (24)

|  |  |  |  |  |
| --- | --- | --- | --- | --- |
| **Χρονιά** | **Πρωτάθλημα** |  **Επιφάνεια** | **Αντίπαλος στον τελικό** | **Αποτέλεσμα τελικού** |
| 2008 | Αυστραλιανό Όπεν | Σκληρή |  Τζο-Βίλφριντ Τσόνγκα | 4-6, 6-4, 6-3, 7-6(7-2) |
| 2011 |  Άντι Μάρεϊ | 6-4, 6-2, 6-3 |
| Γουίμπλεντον | Γρασίδι |  Ραφαέλ Ναδάλ | 6-4, 6-1, 1-6, 6-3 |
| Αμερικανικό Όπεν | Σκληρή | 6-2, 6-4, 6-7(3-7), 6-1 |
| 2012 | Αυστραλιανό Όπεν | 5–7, 6–4, 6–2, 6–7(5-7), 7–5 |
| 2013 |  Άντι Μάρεϊ | 6–7(2–7), 7–6(7–3), 6–3, 6–2 |
| 2014 | Γουίμπλεντον | Γρασίδι |  Ρότζερ Φέντερερ | 6–7(7–9), 6–4, 7–6(7–4), 5–7, 6–4 |
| 2015 | Αυστραλιανό Όπεν | Σκληρή |  Άντι Μάρεϊ | 7–6(7–5), 6–7(4–7), 6–3, 6–0 |
| Γουίμπλεντον | Γρασίδι |  Ρότζερ Φέντερερ | 7–6(7–1), 6–7(10–12), 6–4, 6–3 |
| Αμερικανικό Όπεν | Σκληρή | 6–4, 5–7, 6–4, 6–4 |
| 2016 | Αυστραλιανό Όπεν |  Άντι Μάρεϊ | 6-1, 7-5, 7-6(7–3) |
| Ρολάν Γκαρός | Χώμα | 3–6, 6–1, 6–2, 6–4 |
| 2018 | Γουίμπλεντον | Γρασίδι |  Κέβιν Άντερσον | 6–2, 6–2, 7–6(7–3) |
| Αμερικανικό Όπεν | Σκληρή |  Χουάν Μαρτίν ντελ Πότρο | 6–3, 7–6(7–4), 6–3 |
| 2019 | Αυστραλιανό Όπεν |  Ραφαέλ Ναδάλ | 6–3, 6–2, 6–3 |
| Γουίμπλεντον | Γρασίδι |  Ρότζερ Φέντερερ | 7–6(7–5), 1–6, 7–6(7–4), 4–6, 13–12(7–3) |
| 2020 | Αυστραλιανό Όπεν  | Σκληρή |  Ντομινίκ Τιμ | 6–4, 4–6, 2–6, 6–3, 6–4 |
| 2021 |  Ντανιίλ Μεντβέντεφ | 7–5, 6–2, 6–2 |
| Ρολάν Γκαρός | Χώμα |  Στέφανος Τσιτσιπάς | 6–7(6–8), 2–6, 6–3, 6–2, 6–4 |
| Γουίμπλεντον | Γρασίδι |  Ματέο Μπερετίνι | 6–7(4–7), 6–4 , 6–4, 6–3 |
| 2022 |  Νικ Κύργιος | 4–6, 6–3, 6–4, 7–6(7–3) |
| 2023 | Αυστραλιανό Όπεν | Σκληρή |  Στέφανος Τσιτσιπάς | 6-3, 7-6(7–4), 7-6(7–5) |
| 2023 | Ρολάν Γκαρός | Χώμα |  Κάσπερ Ρουντ | 7-6(7–1), 6-3, 7-5 |
| 2023 | Αμερικανικό Όπεν | Σκληρή |  Ντανιίλ Μεντβέντεφ | 6-3, 7-6(7–5), 6-3 |

#### Φιναλίστ (12)

|  |  |  |  |  |
| --- | --- | --- | --- | --- |
| **Χρονιά** | **Πρωτάθλημα** | **Επιφάνεια** | **Αντίπαλος στον τελικό** | **Αποτέλεσμα τελικού** |
| 2007 | Αμερικανικό Όπεν | Σκληρή |  Ρότζερ Φέντερερ | 6-7(4-7), 6-7(2-7), 4-6 |
| 2010 |  Ραφαέλ Ναδάλ | 4-6, 7-5, 4-6, 2-6 |
| 2012 | Ρολάν Γκαρός | Χώμα | 4–6, 3–6, 6–2, 5–7 |
| Αμερικανικό Όπεν | Σκληρή |  Άντι Μάρεϊ | 6–7(10–12), 5–7, 6–2, 6–3, 2–6 |
| 2013 | Γουίμπλεντον | Χόρτο | 4–6, 5–7, 4–6 |
| Αμερικανικό Όπεν | Σκληρή |  Ραφαέλ Ναδάλ | 2–6, 6–3, 4–6, 1–6 |
| 2014 | Ρολάν Γκαρός | Χώμα | 6–3, 5–7, 2–6, 4–6 |
| 2015 |  Σταν Βαβρίνκα | 6-4, 4-6, 3-6, 4-6 |
| 2016 | Αμερικανικό Όπεν | Σκληρή |  Σταν Βαβρίνκα | 7–6(7–1), 4–6, 5–7, 3–6 |
| 2020 | Ρολάν Γκαρός | Χώμα |  Ραφαέλ Ναδάλ | 0-6, 2-6, 5-7 |
| 2021 | Αμερικανικό Όπεν | Σκληρή |  Ντανιίλ Μεντβέντεφ | 4–6, 4–6, 4–6 |
| 2023 | Γουίμπλεντον | Χόρτο |  Κάρλος Αλκαράθ | 6-1 , 6-7(6–8), 1-6, 6-3, 4-6 |

### Τελικοί στο απλό της σειράς ATP Masters 1000 (58)

#### Νίκες (40)

|  |  |  |  |
| --- | --- | --- | --- |
| **Χρονιά** | **Πρωτάθλημα** | **Αντίπαλος τελικού** | **Αποτέλεσμα τελικού** |
| 2007 | Μαϊάμι |  Γκιγέρμο Κάνιας | 6-3, 6-2, 6-4 |
| 2007 | Καναδάς |  Ρότζερ Φέντερερ | 7-6,(7–2) 2-6, 7-6(7–2) |
| 2008 | Ρώμη |  Στάνισλας Βαβρίνκα | 4-6, 6-3, 6-3 |
| 2008 | Ίντιαν Γουέλς |  Μάρντι Φις | 6-2, 5-7, 6-3 |
| 2009 | Παρίσι |  Γκαέλ Μονφίς | 6-2, 5-7, 7-6(7–3) |
| 2011 | Ίντιαν Γουέλς |  Ραφαέλ Ναδάλ | 4-6, 6-3, 6-2 |
| 2011 | Μαιάμι | 4-6, 6-3, 7-6 |
| 2011 | Μαδρίτη | 7-5, 6-4 |
| 2011 | Ρώμη | 6-4, 6-4 |
| 2011 | Καναδάς |  Μάρντι Φις | 6–2, 3–6, 6–4 |
| 2012 | Μαιάμι |  Άντι Μάρεϊ | 6-1, 7-6(7–4) |
| 2012 | Σαγκάη | 5-7, 7-6(13–11), 6-3 |
| 2012 | Καναδάς |  Ρισάρ Γκασκέ | 6-3, 6-2 |
| 2013 | Μόντε Κάρλο |  Ραφαέλ Ναδάλ | 6-2, 7-6(7–1) |
| 2013 | Σαγκάη |  Χουάν Μαρτίν Ντελ Πότρο | 6-1, 3-6, 7-6(7–3) |
| 2013 | Παρίσι |  Νταβίντ Φερέρ | 7-5, 7-5 |
| 2014 | Ίντιαν Γουέλς |  Ρότζερ Φέντερερ | 3-6, 6-3, 7-6(7–3) |
| 2014 | Μαιάμι |  Ραφαέλ Ναδάλ | 6-3, 6-3 |
| 2014 | Ρώμη |  Ραφαέλ Ναδάλ | 4-6 , 6-3, 6-3 |
| 2014 | Παρίσι |  Μίλος Ράονιτς | 6-2, 6-3 |
| 2015 | Ίντιαν Γουέλς |  Ρότζερ Φέντερερ | 6-3, 6-7(5-7), 6-2 |
| 2015 | Μαιάμι |  Άντι Μάρεϊ | 7-6(3), 4-6, 6-0 |
| 2015 | Μόντε Κάρλο |  Τόμας Μπέρντιχ | 7-5, 4-6, 6-3 |
| 2015 | Ρώμη |  Ρότζερ Φέντερερ | 6-4, 6-3 |
| 2015 | Σαγκάη |  Τζο-Γουίλφριντ Τσονγκά | 6-2, 6-4 |
| 2015 | Παρίσι |  Άντι Μάρεϊ | 6-2, 6-4 |
| 2016 | Ίντιαν Γουέλς |  Μίλος Ράονιτς | 6-2, 6-0 |
| 2016 | Μαιάμι |  Κέι Νισικόρι | 6-3, 6-3 |
| 2016 | Μαδρίτη |  Άντι Μάρεϊ | 6–2, 3–6, 6–3 |
| 2016 | Καναδάς |  Κέι Νισικόρι | 6–3, 7–5 |
| 2018 | Σινσινάτι |  Ρότζερ Φέντερερ | 6–4, 6–4 |
| 2018 | Σαγκάη |  Μπόρνα Τσόριτς | 6-3, 6-4 |
| 2019 | Μαδρίτη |  Στέφανος Τσιτσιπάς | 6-3, 6-4 |
| 2019 | Παρίσι |  Ντένις Σαποβάλοφ | 6-3, 6-4 |
| 2020 | Σινσινάτι |  Μίλος Ράονιτς | 1-6, 6-3, 6-4 |
| 2020 | Ρώμη |  Ντιέγκο Σβάρτσμαν | 7-5, 6-3 |
| 2021 | Παρίσι |  Ντανιίλ Μεντβέντεφ | 4-6, 6-3, 6-3 |
| 2022 | Ρώμη |  Στέφανος Τσιτσιπάς | 6-0, 7-6(7–5) |
| 2023 | Σινσινάτι |  Κάρλος Αλκαράθ | 5-7, 7-6 ,7-6 |
| 2023 | Παρίσι | Γκριγκόρ Ντιμιτρόφ | 6-4 , 6-3 |

#### Φιναλίστ (18)

|  |  |  |  |
| --- | --- | --- | --- |
| **Χρονιά** | **Πρωτάθλημα** | **Αντίπαλος τελικού** | **Αποτέλεσμα τελικού** |
| 2007 | Ίντιαν Γουέλς |  Ραφαέλ Ναδάλ | 2-6, 5-7 |
| 2008 | Σινσινάτι |  Άντι Μάρεϊ | 6-7(4-7), 6-7(5-7) |
| 2009 | Μαϊάμι | 2-6, 5-7 |
| 2009 | Μόντε Κάρλο |  Ραφαέλ Ναδάλ | 3-6, 6-2, 1-6 |
| 2009 | Ρώμη | 6-7(2-7), 2-6 |
| 2009 | Σινσινάτι |  Ρότζερ Φέντερερ | 1-6 5-7 |
| 2011 | Σινσινάτι |  Άντι Μάρεϊ | 3-6 0-3 παραίτηση |
| 2012 | Μόντε Κάρλο |  Ραφαέλ Ναδάλ | 3-6, 1-6 |
| 2012 | Ρώμη | 5-7, 3-6 |
| 2012 | Σινσινάτι |  Ρότζερ Φέντερερ | 0-6, 6-7(7-9) |
| 2015 | Καναδάς |  Άντι Μάρεϊ | 4-6, 6-4, 3-6 |
| 2015 | Σινσινάτι |  Ρότζερ Φέντερερ | 6-7(1-7), 3-6 |
| 2016 | Ρώμη |  Άντι Μάρεϊ | 3-6, 3-6 |
| 2017 | Ρώμη |  Αλεξάντερ Ζβέρεφ | 4-6, 3-6 |
| 2018 | Παρίσι |  Κάρεν Κατσάνοφ | 5-7, 4-6 |
| 2019 | Ρώμη |  Ραφαέλ Ναδάλ | 0-6, 6-4, 1-6 |
| 2021 | Ρώμη | 5-7, 6-1, 3-6 |
| 2022 | Παρίσι | Χόλγκερ Ρουν | 6-3 , 3-6 , 5-7 |

#### Πορεία στους Ολυμπιακοί Αγώνες (1 Χάλκινο Μετάλλιο)

|  |  |  |  |  |
| --- | --- | --- | --- | --- |
| **Χρονιά** | **Πρωτάθλημα** |  **Επιφάνεια** | **Αντίπαλος στον μικρό τελικό** | **Αποτέλεσμα** |
| 2008 | Πεκίνο | Σκληρή |  Τζέιμς Μπλέικ | 6–3, 7–6(7-4) | Χάλκινο |
| 2012 | Λονδίνο | Γρασίδι |  Χουάν Μάρτιν Ντελ Πότρο | 5-7, 4-6 | 4η θέση |
| 2021 | Τόκιο | Σκληρή |  Πάμπλο Καρένιο Μπούστα | 4-6, 7-6(8-6), 3-6 | 4η θέση |

### Επαγγελματικά βραβεία

* Παγκόσμιος Πρωταθλητής ITF: 2011, 2012, 2013, 2014, 2015
* Καλύτερος Παίκτης ATP: 2011, 2012, 2014, 2015

Παγκόσμια Ρεκόρ Γκίνες
----------------------

Έως τον Σεπτέμβριο του 2023, ο Τζόκοβιτς είχε συνολικά 23 Παγκόσμια Ρεκόρ Γκίνες.

1. Κερδισμένοι περισσότεροι τίτλοι τένις στο Αυστραλιανό Όπεν (άνδρες)
2. Κατάκτηση τριών γκράν σλαμ την ίδια χρονιά 4 φορές, ( 2011, 2015, 2021, 2023)
3. Ο πρώτος τενίστας που κέρδισε τρεις διαδοχικούς τίτλους Αυστραλιανού Όπεν
4. Ο πρώτος παίκτης που πέτυχε ένα "Career Golden Masters"
5. Τις περισσότερες εβδομάδες στην πρώτη θέση στο τένις στο μονό (άνδρες)
6. Οι περισσότεροι τίτλοι ATP Masters 1000 στο μονό που κατακτήθηκαν σε μια καριέρα
7. Οι περισσότεροι τίτλοι ATP Masters 1000 στο μονό που κατακτήθηκαν σε μια σεζόν
8. Οι περισσότεροι τελικοί μονό ATP Masters 1000 σε μια σεζόν
9. Κέρδισε τους περισσότερους συνεχόμενους αγώνες Masters 1000
10. Οι περισσότεροι διαδοχικοί τίτλοι τένις Grand Slam Single ανδρών (open era)
11. Κέρδισε τους περισσότερους διαδοχικούς αγώνες μονού Grand Slam (ανδρών, open era)
12. Λιγότεροι αγώνες που ολοκληρώθηκαν για να φτάσει σε ημιτελικό Grand Slam
13. Ο πρώτος άνδρας τενίστας που κέρδισε έναν τίτλο Grand Slam στο single σε τρεις διαφορετικές δεκαετίες (open era)
14. Ο πρώτος παίκτης που κέρδισε έναν τελικό στο μονό ανδρών του Γουίμπλεντον μετά από σωτηρία πόντων αγώνα (open era)
15. Πρώτος τελικός ατομικού Grand Slam ανδρών που περιλαμβάνει τάι μπρέικ τελικού σετ
16. Οι περισσότεροι αγώνες μονού ATP Tour μεταξύ δύο παικτών (open era)
17. Οι περισσότερες συναντήσεις Grand Slam τένις (μονό)
18. Οι περισσότερες συνεχόμενες νίκες (3) εναντίον του ίδιου αντιπάλου σε τελικό Grand Slam σε μονό ανδρών [εναντίον του Ραφαέλ Ναδάλ 2011-2012]
19. Ο μεγαλύτερος σε διάρκεια τελικός τένις Grand Slam
20. Ο μεγαλύτερος σε διάρκεια τελικός σινγκλ του Γουίμπλεντον
21. Τα υψηλότερα κέρδη σε μια σεζόν τένις
22. Υψηλότερες απολαβές σε καριέρα τένις (άνδρες)
23. Τα υψηλότερα κέρδη σε μια σεζόν τένις (άνδρες)

Παραπομπές
----------

1. ↑  «Προφίλ του Τζόκοβιτς στον ιστότοπο ATP». ATP World Tour.
2. ↑  «Djokovic battles into last eight». BBC Sport. 8 Σεπτεμβρίου 2007. Ανακτήθηκε στις 17 Σεπτεμβρίου 2007.
3. ↑  «Новак Ђоковић у полуфиналу - РАДИО-ТЕЛЕВИЗИЈА-ВОЈВОДИНЕ». Αρχειοθετήθηκε από το πρωτότυπο στις 31 Ιανουαρίου 2008. Ανακτήθηκε στις 28 Ιανουαρίου 2008.
4. ↑  «Ο Τζόκοβιτς έχει κρατήσει το καλύτερό του τένις για το τέλος | Sportscaster». *Protagon.gr*. Ανακτήθηκε στις 11 Σεπτεμβρίου 2023.
5. ↑  «Novak Djokovic Clinches Record Seventh Year-End No. 1 In FedEx ATP Rankings». *ATP Tour*. 6 Νοεμβρίου 2021. Ανακτήθηκε στις 9 Νοεμβρίου 2021.
6. ↑  «Inside Sport».
7. ↑  «Novak Djokovic | Overview | ATP Tour | Tennis». *ATP Tour*. Ανακτήθηκε στις 9 Οκτωβρίου 2022.
8. ↑  «Novak Djokovic, The 100 Most Influential People in the World». *Time*. Απρίλιος 2012. Αρχειοθετήθηκε από το πρωτότυπο στις 21 Ιουνίου 2013. Ανακτήθηκε στις 21 Απριλίου 2012.
9. ↑  Tennis24 (30 Ιανουαρίου 2008). «Τζίμι Κόνορς: Ο οδοστρωτήρας». *Tennis24* (στα Αγγλικά). Ανακτήθηκε στις 5 Ιανουαρίου 2024.
10. ↑  «Tennis: Who is the men's tennis GOAT? Records, most successful players and stats». *web.archive.org*. 1 Φεβρουαρίου 2023. Αρχειοθετήθηκε από το πρωτότυπο στις 1 Φεβρουαρίου 2023. Ανακτήθηκε στις 11 Ιουνίου 2023. CS1 maint: Unfit url (link)
11. ↑  «The Best Tennis Players of All Time (Top 10 Male + Female)». *The Tennis Bros* (στα Αγγλικά). Ανακτήθηκε στις 11 Ιουνίου 2023.
12. ↑  «The Best Male Tennis Players Of All Time - Tennis Creative» (στα Αγγλικά). 5 Ιανουαρίου 2023. Ανακτήθηκε στις 11 Ιουνίου 2023.
13. ↑   (13 Ιουλίου 2019). «Patrick Mouratoglou explains why Djokovic is the GOAT - not Federer or Nadal». *Metro* (στα Αγγλικά). Ανακτήθηκε στις 11 Ιουνίου 2023.
14. ↑  Reuters (2021-11-16). «Djokovic is the 'GOAT' for Sampras» (στα αγγλικά). *Reuters*.. Ανακτήθηκε στις 2023-06-11.
15. ↑  Williams, Ethan (17 Μαΐου 2022). «Djokovic backed as 'the greatest of all time' by former British number one». *Tennishead* (στα Αγγλικά). Ανακτήθηκε στις 11 Ιουνίου 2023.
16. ↑  «Οι δέκα κορυφαίοι τενίστες όλων των εποχών». *www.contra.gr*. 20 Ιανουαρίου 2019. Ανακτήθηκε στις 18 Οκτωβρίου 2023.
17. ↑  «Οι δέκα κορυφαίες τενίστριες όλων των εποχών». *www.contra.gr*. 26 Ιανουαρίου 2019. Ανακτήθηκε στις 18 Οκτωβρίου 2023.
18. ↑  «Nole4You – No.6 Reply». *Novak Djokovic* (στα Αγγλικά). Ανακτήθηκε στις 23 Σεπτεμβρίου 2022.
19. ↑  «Κυρίαρχος ο Τζόκοβιτς». *Η Καθημερινή*. 14 Νοεμβρίου 2012. Ανακτήθηκε στις 7 Ιουνίου 2023.
20. ↑  «Ιστορία από Νόλε στη Μελβούρνη». *tennis24.gr*. 1 Φεβρουαρίου 2015. Αρχειοθετήθηκε από το πρωτότυπο στις 2 Φεβρουαρίου 2015.
21. ↑  Bellshaw, George. «Novak Djokovic makes history by beating Dominic Thiem to win eighth Australian Open». *Metro* (στα Αγγλικά). Ανακτήθηκε στις 2 Φεβρουαρίου 2020.
22. ↑  Zeitung, Süddeutsche. «Djokovic zum achten Mal Australian-Open-Champion». *Süddeutsche.de* (στα Γερμανικά). Ανακτήθηκε στις 2 Φεβρουαρίου 2020.
23. ↑  «Τένις: Το αδιανόητο 19-0 του Τζόκοβιτς στην κορυφή και τα αήττητα σερί των Φέντερερ, Ναδάλ | Gazzetta». *www.gazzetta.gr*. Ανακτήθηκε στις 16 Οκτωβρίου 2023.
24. ↑  Group), Radiotileoptiki S. A. (OPEN Digital (11 Σεπτεμβρίου 2023). «US Open: Μυθικός Τζόκοβιτς κατέκτησε το 24ο Grand Slam και έπιασε την ιστορική επίδοση της Μάργκαρετ Κορτ». *ΕΘΝΟΣ*. Ανακτήθηκε στις 19 Οκτωβρίου 2023.
25. ↑  Ζώιτος, Γιάννης (15 Ιουνίου 2021). «Η Γέλενα Γκέντσιτς ήταν η 'μάνα' που γέννησε τον Νόβακ Τζόκοβιτς μέσα στον πόλεμο». *SPORT24*. Ανακτήθηκε στις 12 Ιουλίου 2021.
26. ↑  Medić, Jelena. «MAJKE ŠAMPIONI! Dijana Đoković kroz suze otkrila sve tajne: "OSTALA SAM ŽELJNA NOVAKA. Bilo je teško, Srđan pozajmi od zelenaša i ode sa Noletom, a ja sa dvoje dece NEMAM NI ZA HLEB"». *Blic.rs* (στα Σερβικά). Ανακτήθηκε στις 21 Φεβρουαρίου 2021.
27. ↑  «ITF Tennis - Mens Circuit - Player Biography». Ανακτήθηκε στις 14 Αυγούστου 2007.
28. ↑  «Guinness Records online registry, requires signing in». *Guinness World Records* (στα Αγγλικά). Ανακτήθηκε στις 16 Ιουλίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νόβακ Τζόκοβιτς** |

* Επίσημος ιστότοπος (στα αγγλικά και στα σερβικά)
* Πρόσφατα αποτελέσματα αγώνων του παίκτη
* Πληροφορίες, φωτογραφίες και βίντεο του παίκτη Αρχειοθετήθηκε 2008-02-01 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305231272
* LCCN: no2013092898
* ISNI: 0000 0004 1850 854X
* GND: 1041696558
* SUDOC: 194299872
* BNF: cb16906324t (data)
* NDL: 001199507
* NKC: osa2013790498
* BNE: XX5344632
* CiNii: DA18353951

 |

 |